Številka: 478-60/2024/32 (164-08)

Datum: 23. 8. 2024

Republika Slovenija, Ministrstvo za notranje zadeve, 1501 Ljubljana, Štefanova 2 (v nadaljevanju: prodajalec) v skladu z 51. členom Zakona o stvarnem premoženju države in samoupravnih lokalnih skupnosti (Ur. l. RS št. 11/18, 79/18 in 78/23 – ZORR) in 16. členom Uredbe o stvarnem premoženju države in samoupravnih lokalnih skupnosti (Ur. l. RS št. 31/18) objavlja

**PONOVNO JAVNO ZBIRANJE PONUDB**

1. **Ime in sedež organizatorja ponovnega javnega zbiranja ponudb:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Opis predmeta prodaje:**

SKLOP 1, lokacija Ljubljana: 99 kosov rabljenih prevoznih sredstev,

SKLOP 2, lokacija Frankolovo: 37 kosov rabljenih prevoznih sredstev,

(v nadaljevanju: premičnine). Seznam premičnin je razviden iz dokumentacije, ki je priloga te objave.

Lastnik premičnin je Republika Slovenija, upravljavec Policija.

Ponudnik mora ponuditi odkup vseh premičnin po posameznem sklopu v celoti. Ponudba, v kateri ne bo ponujen odkup vseh premičnin po posameznem sklopu, bo izločena iz nadaljnjega postopka prodaje.

1. **Vrsta pravnega posla:**

Prodaja premičnin po metodi javnega zbiranja ponudb.

Prodajo bo izvedla Komisija za izvedbo postopkov prodaje in oddaje stvarnega premoženja Ministrstva za notranje zadeve (v nadaljevanju: komisija).

1. **Način in rok plačila kupnine:**

Kupec poravna kupnino na podlagi izstavljenih računov prodajalca, in sicer najkasneje v roku 20 dni od izstavitve računov. Plačilo celotne kupnine v navedenem roku je bistvena sestavina pravnega posla.

1. **Izhodiščni ceni in varščini:**

Izhodiščni ceni za premičnine znašata:

SKLOP 1, lokacija Ljubljana: skupaj: 105.476,00 EUR,

SKLOP 2, lokacija Frankolovo: skupaj: 34.626,56 EUR.

Ponudniki morajo ponudbi priložiti potrdilo o plačani varščini za posamezni sklop. Varščino plačajo na račun Ministrstva za notranje zadeve št. 01100-6370171132 ter sklica v zneskih:

SKLOP 1, lokacija Ljubljana: št. 28 17140-2990008-39903124, varščina: 10.600,00 EUR,

SKLOP 2, lokacija Frankolovo: št. 28 17140-2990008-39906024, varščina: 3.500,00 EUR.

Varščina bo uspelemu ponudniku vračunana v kupnino, ponudnikom, ki ne bodo uspeli, pa brez obresti vrnjena v roku 15 dni po končanem postopku ponovnega javnega zbiranja ponudb.

1. **Vračilo varščine:**

Če najugodnejši ponudnik ne podpiše pogodbe v predpisanem roku, mu prodajalec lahko podaljša rok za sklenitev pogodbe, vendar ne za več kot 15 dni, ali pa zadrži njegovo varščino.

Če najugodnejši ponudnik ne plača kupnine v predpisanem roku, se varščina zadrži.

Če ponudnik po plačilu varščine odstopi od ponudbe, izgubi varščino.

Če ponudnik plača varščino, ponudbe pa ne odda v danem roku, se varščina zadrži.

1. **Dokumentacija:**

Ponudniki bodo s podrobnejšimi pogoji prodaje premičnin seznanjeni iz dokumentacije, ki je priloga te objave. Kontaktni osebi: Goran Smiljanić, telefon številka 01 428 56 63, mobitel številka 041 944 237 ali Uroš Černilec, telefon številka 01 428 51 10, mobitel številka 040 765 724.

1. **Ogled premičnin:**

Ogled premičnin za oba sklopa je mogoč od dneva objave ponovnega javnega zbiranja ponudb do roka za oddajo ponudb po predhodnem dogovoru s kontaktnima osebama iz predhodne točke te objave.

1. **Oblika ponudbe:**

Oblika in pogoji, pod katerimi mora ponudnik predložiti ponudbo ter dokumenti, ki naj jih ponudba vsebuje, so razvidni iz dokumentacije, ki je priloga te objave. Ponudbe bodo veljavne le, če bodo predložene v pisni obliki na obrazcih iz dokumentacije.

1. **Rok za prejem ponudbe:**

Rok za prejem ponudbe je **torek, 17. 9. 2024 do 15.00 ure**. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe.

Ponudbe, predložene po izteku roka, bodo izločene iz postopka.

1. **Rok vezanosti ponudnikov na dano ponudbo:**

Ponudniki so vezani na ponudbo najmanj do 18. 11. 2024.

1. **Drugi pogoji:**

* Premičnine so naprodaj po načelu »videno-kupljeno«, zato morebitne reklamacije po končanem ponovnem javnem odpiranju ponudb ne bodo upoštevane.
* Možen je samo odkup vseh premičnin skupaj po posameznem sklopu.
* Upoštevane bodo le ponudbe, ki bodo izpolnjevale zahtevane pogoje in bodo enake ali višje od izhodiščne cene za posamezni sklop.
* Prodajalec lahko po prejemu ponudb opravi dodatna pogajanja za dosego ugodnejše ponudbe za posamezni sklop.
* Ponudniki bodo o izidu postopka ponovnega javnega zbiranja ponudb in sprejemu ponudbe pisno obveščeni v 8 dneh od ponovnega javnega odpiranja ponudb.
* Najugodnejši ponudnik je dolžan v 15 dneh po opravljeni izbiri najugodnejšega ponudnika skleniti s prodajalcem prodajno pogodbo.
* Če je med prejetimi ponudbami več najugodnejših ponudb (enake višine ponudb), bodo organizirana dodatna pogajanja.
* Cenitev premičnin je opravil Primož Povše, HQL d.o.o., Parižlje 15A, Braslovče, pooblaščeni ocenjevalec vrednosti strojev in opreme.
* Pri ponovnem javnem zbiranju ponudb kot ponudniki ne morejo sodelovati člani komisije in z njimi povezane osebe. Cenilec premičnin je naveden v dokumentaciji predmetnega javnega zbiranja ponudb (priloga št. 2 v vzorcu pogodbe). Za povezano osebo se štejejo:
  + fizična oseba, ki je s članom komisije v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
  + fizična oseba, ki je s članom komisije v odnosu skrbništva ali posvojenca oziroma posvojitelja,
  + pravna oseba, v kapitalu katere ima član komisije delež večji od 50 odstotkov in
  + druge osebe, s katerimi je glede na znane okoliščine ali na kakršnem koli pravnem temelju povezan član komisije, tako da zaradi te povezave obstaja dvom o njegovi nepristranskosti pri opravljanju funkcije člana komisije.
* Najugodnejši ponudnik mora pred sklenitvijo prodajne pogodbe podati pisno izjavo, da ni povezana oseba po sedmem odstavku 51. člena Zakona o stvarnem premoženju države in samoupravnih lokalnih skupnosti (Ur. l. RS št. 11/18, 79/18 in 78/23 – ZORR).
* Najugodnejši ponudnik (kupec) mora premičnine prevzeti in odstraniti iz skladišča prodajalca v roku 20 dni od plačila celotne kupnine, sicer se šteje, da je v zamudi s prevzemom in se mu zaračunajo stroški hranjenja za vsako posamezno prevozno sredstvo v višini 2,44 EUR z 22% DDV na dan.
* Ne glede na dejanski prevzem preidejo vsi stroški in riziki v zvezi s premičninami na kupca s prvim dnem po tem, ko bi kupec moral premičnine prevzeti.
* Stroške v zvezi s prenosom lastništva ter morebitne druge dajatve plača najugodnejši ponudnik (kupec).
* Prodajalec v skladu s petim odstavkom 5. člena Zakona o davku na dodano vrednost ni zavezanec za plačilo DDV.
* Merilo za izbor najugodnejše ponudbe je cena po posameznem sklopu. Najugodnejši ponudnik je tisti, ki ponudi najvišjo ceno za posamezni sklop.

1. **Datum, čas in kraj odpiranja ponudb:**

Ponovno javno odpiranje ponudb bo **dne 18. 9. 2024 ob 8.30 uri**, na naslovu: **\***

Ministrstvo za notranje zadeve, Štefanova ulica 2, Ljubljana.

Za ponudnike udeležba na odpiranju ponudb ni obvezna.

\* Rok po tretjem odstavku 51. člena Zakona o stvarnem premoženju države in samoupravnih lokalnih skupnosti, ZSPDSLS-1 (Ur. l. RS št. 11/18, 79/18 in 78/23 – ZORR) začne teči od objave na spletnem portalu državne uprave gov.si (Ministrstvo za notranje zadeve).

Predstavniki ponudnikov – pravnih oseb, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na ponovnem javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

1. **Ustavitev postopka:**

Prodajalec lahko kadarkoli do sklenitve pravnega posla postopek ponovnega javnega zbiranja ponudb brez obrazložitve in brez odškodninske odgovornosti ustavi, pri čemer se ponudnikom vrne varščina brez obresti.

1. **Kontaktni osebi za izvedbo postopka ponovnega javnega zbiranja ponudb:**

Mojca Pleško Grah, telefon številka 01 428 47 23, elektronski poštni naslov: [mojca.plesko-grah@gov.si](mailto:mojca.plesko-grah@gov.si) ali Nejc Nadbath, telefon številka 01 428 47 24, elektronski poštni naslov: nejc.nadbath@gov.si.

Nika Lošić Ošlak

generalna direktorica

Direktorata za logistiko